钦定古今图书集成/理学汇编/文学典/第241卷 > 《跋吕炎拟乐府》刘克庄
## 钦定古今图书集成/理学汇编/文学典/第241卷 > 《跋吕炎拟乐府》刘克庄

“乐府，惟李贺最工，张籍、王建辈皆出其下。然全集不
过一小册。世传贺中表有妒贺才名者，投其集溷中，
故传于世者极少。”余窃意不然，天地间尤物且不多，
况佳句乎？使贺集不遭厄，必不能一一如今所传本
之精善，疑贺手诠择者耳。余幼而学之，老矣，无一字
近傍焉。因止不复为。建阳吕君炎示余乐府三十首，
几富于贺集矣。余甚骇之。夫开拓使之多，余之骇已
如此。若敛缩使之少，其骇余特未已也。君尚勉之。